text: [{"text_idx": "#000001", "text": "Um vikuskifti\u00f0 hava fy\u0301ra f\u00f8royskir i\u0301\u00f0karar luttiki\u00f0 a\u0301 bocciastevnu i\u0301 Danmark, har kappast var um no\u00f0urlandameistaraheiti\u00f0.Stevnan var hildin i\u0301 Vejen Sportcenter, sum er famu\u0301r v\u00e6legna\u00f0 til sli\u0301k tilt\u00f8k."}, {"text_idx": "#000002", "text": "108 luttakarar vo\u0301ru melda\u00f0ir til kappingina hesufer\u00f0."}, {"text_idx": "#000003", "text": "F\u00f8roysku i\u0301\u00f0kararnir kappa\u00f0ust i\u0301 tveimum flokkum. I\u0301 flokki 4, sum er flokkur fyri fo\u0301lk vi\u00f0 minni virkistarni, vo\u0301ru ta\u00f0 Meiken Salberg Olsen, Unn Mortensen og Mirjam Hansen i\u00f0 kappa\u00f0ust i\u0301 li\u00f0 og einstaklingakapping.I\u0301 flokki 1, sum er fyri fo\u0301lk i\u00f0 sita i\u0301 koyristo\u0301li og sum sp\u00e6la vi\u00f0 rampu, lutto\u0301k A\u0301ki Joensen.Umframt at kappast i\u0301 einstaklingakappingini lutto\u0301k A\u0301ki eisini i\u0301 blanda\u00f0ari li\u00f0kapping saman vi\u00f0 einum i\u0301slendingi og einum dana."}, {"text_idx": "#000004", "text": "Byrja\u00f0 var fri\u0301ggjadagin vi\u00f0 li\u00f0kappinginiHar gekk ikki so v\u00e6l hja\u0301 kvinnunum. T\u00e6r taptu allar si\u0301nar dystir, men megna\u00f0u ho\u0301ast hetta at geva serliga finnum mo\u0301tst\u00f8\u00f0u, og vo\u0301ru eisini frammanfyri mi\u00f0skei\u00f0is i\u0301 dystinum."}, {"text_idx": "#000005", "text": "Hja\u0301 A\u0301ka og li\u00f0fel\u00f8gunum gekk framu\u0301r v\u00e6l. Tey vunnu allar si\u0301nar dystir og gj\u00f8rdust harvi\u00f0 nor\u00f0urlendskir meistarar fyri li\u00f0."}, {"text_idx": "#000006", "text": "Leygardagin vo\u0301ru einstaklingakappingarnar, og gekk naka\u00f0 fr\u00e6gari hja\u0301 kvinnunum, ho\u0301\u00f0ast t\u00e6r eisini har taptu allar si\u0301nar dystir. I\u0301 fleiri av dystunum go\u0301vu t\u00e6r mo\u0301tst\u00f8\u00f0uni, skarpan gang."}, {"text_idx": "#000007", "text": "Eisini i\u0301 li\u00f0kappingini gekk v\u00e6l hja\u0301 A\u0301ka.Innlei\u00f0andi sp\u00e6ldi hann sera v\u00e6l og vann seg vi\u0301\u00f0ari i\u0301 ha\u0301lvfinaluna, har hann tapti i\u0301mo\u0301ti svianum Sebastian Ho\u0308grell. Endaliga u\u0301rsliti\u00f0 i\u0301 flokki 4 var at Sebastian enda\u00f0i a\u0301 1. pla\u0301ssi, norma\u00f0urin Per Kristian Thorsrud var nr. 2, i\u0301me\u00f0an A\u0301ki vann ein sera spennandi bronsudyst i\u0301mo\u0301ti Taniju fra\u0301 Danmark, og er harvi\u00f0 tri\u00f0besti boccialeikari i\u0301 nor\u00f0urlondum."}, {"text_idx": "#000008", "text": "I\u0301SF Husi\u00f0A\u0301 fr\u00e6lsinum 30100 To\u0301rshavn"}]